EkBass/fiwiki-20250220-pages-articles huggingface dataset:
Putkilahden työväentalo

Putkilahden työväentalo on Korpilahdella Putkilahden kylässä sijaitseva työväentalo, joka on rakennushistoriallisesti, historiallisesti ja maisemallisesti arvokas. Se edustaa työväentalorakentamiselle ominaista rakennustyyppiä. ==Historia== Putkilahden työväenyhdistys on perustettu vuonna 1906. Iltamia ja kokouksia pidettiin aluksi Simolassa ja Jollassa. Työväentalo oli aluksi Jollan talosta vuokratulla tontilla. Tontti ostettiin omaksi vuonna 1932. Tontin nimi on Työnahjo. Aluksi työväentalossa oli vain sali. Isosta- Veijosta oli ostettu käyttämättömäksi jäänyt piharakennus, joka purettiin ja kuljetettiin talkoilla. Talkoilla talo myös pystytettiin. Vuonna 1932 taloa laajennettiin. Jollan isännän lahjoittamista hirsistä rakennettiin ravintola ja näyttämö talkoilla. Vuonna 1978 Putkilahden työväenyhdistys sulautui Korpilahden kirkonkylän työväenyhdistykseen. Samalla myös työväentalo siirtyi Korpilahden kirkonkylän työväenyhdistykselle. ==Rakennus== Työväentalo on hirsirunkoinen satulakattoinen rakennus. Rakennuksen perustana on kivipilarit. Katteena on päre. Talo on puunvärinen. Talossa on sali, näyttämö, ravintola, eteinen, narikka ja kuisti. Ulkorakennuksessa on käymälät. ==Toimintaa työväentalolla== Työväenyhdistyksen toiminnan lisäksi talossa on toiminut muun muassa keramiikkataiteilijoita. == Lähteet == Luokka:Työväentalot Luokka:Jyväskylän rakennukset ja rakennelmat Luokka:Korpilahti
Arne Christiansen

Arne Christiansen (9. lokakuuta 1925 Samsø – 8. syyskuuta 2007) oli tanskalainen Venstren poliitikko. Hän istui kansankäräjillä vuosina 1968–1984 sekä toimi Tanskan kauppa- ja teollisuusministerinä 1978–1979. ==Lähteet== ==Aiheesta muualla== * Arne Christiansen Tanskan kansankäräjien verkkosivuilla Luokka:Tanskan ministerit Luokka:Vuonna 1925 syntyneet Luokka:Vuonna 2007 kuolleet
Hitpig

Hitpig on vuoden 2024 animaatioelokuva. Elokuvan ääninäyttelijöihin kuuluvat muun muassa Peter Dinklage, Lilly Singh, Anitta ja RuPaul. == Aiheesta muualla == * Luokka:Vuoden 2024 elokuvat Luokka:Animaatioelokuvat
Quentin de La Tour

Maurice Quentin de La Tour (5. syyskuuta 1704 Saint-Quentin – 17. helmikuuta 1788 Saint-Quentin) oli ranskalainen taidemaalari. Hän oli yksi 1700-luvulla suositun pastellimaalauksen tärkeimmistä edustajista. ==Elämä ja ura== Lähdettyään Pariisiin vuonna 1727 hän siirtyi Jean-Jacques Spoeden ateljeehen. La Tour omaksui harvinaisen pastellimaalaustekniikan, joka tuli muotiin vuonna 1720, jolloin italialainen Rosalba Carriera toi sen Pariisin. Vuonna 1737 Pariisin salongissa järjestettiin ensimmäinen La Tourin näyttely. Vuonna 1746 hänet otettiin Ranskan akatemian jäseneksi, ja vuonna 1751, seuraavana vuonna sen jälkeen, kun hän oli saanut kuninkaallisen maalarin arvonimen, akatemia korotti hänet neuvonantajaksi. Hänen työnsä saivat ylistystä sekä hänen muotitietoisilta malleiltaan että hänen taiteilijaveljiltään. Tour maalasi "koko aikansa Pariisia", kuninkaasta ja hovista aina porvaristoon asti voimakkaalla ja eloisalla tavalla. Hänen mestariteoksiinsa kuuluvat hänen muotokuvansa Rousseausta, Voltairesta, Ludvig XV:stä ja Madame de Pompadourin suuri muotokuva, joka oli esillä Pariisin salongissa vuonna 1755. La Tour vetäytyi 80-vuotiaana St Quentiniin, jossa hän kuoli helmikuussa 1788. Pitkän elämänsä aikana kertyneet rikkaudet hän lahjoitti suurelta osin ennen kuolemaansa; hän perusti palkintoja Pariisin kuvataidekouluun ja Amiensin kaupungille ja lahjoitti Saint-Quentinin hyväntekeväisyysjärjestöille. Hän ei koskaan mennyt naimisiin, mutta hänen suhteensa Marie Feliin, kuuluisaan laulajattareen, oli luonteeltaan voimakas ja syvällinen. Maurice_Quentin_de_La_Tour_-_Portrait_of_Jean-Jacques_Rousseau_- _WGA12360.jpg|Jean-Jacques Rousseau Louis15-1.jpg|Ludvig XV Pompadour6.jpg|Madame de Pompadour ==Lähteet== ==Aiheesta muualla== Luokka:Ranskalaiset taidemaalarit Luokka:Ranskan akatemian jäsenet Luokka:Vuonna 1704 syntyneet Luokka:Vuonna 1788 kuolleet Luokka:Muotokuvamaalarit Luokka:Rokokoomaalarit
Maria Malmer Stenergard

Eva Maria Louise Malmer Stenergard (s. 23. maaliskuuta 1981 Kristianstad) on ruotsalainen kokoomuspoliitikko. Hän oli Ruotsin maahanmuuttoministeri lokakuusta 2022 syyskuuhun 2024. Hän on istunut valtiopäivillä vuodesta 2014. Koulutukseltaan hän on juristi Lundin yliopistosta ja hän on työskennellyt muun muassa kruununvoutina. Hän on Ruotsin ulkoministeri 10. syyskuuta 2024 alkaen.Riikka Kajander, Ruotsin uusi ulkoministeri on Maria Malmer Stenergard Yle.fi, uutiset 10.9.2024, viitattu 11.9.2024 ==Lähteet== ==Aiheesta muualla== * Maria Malmer Stenergard Ruotsin valtiopäivien verkkosivuilla Luokka:Ruotsin ulkoministerit Luokka:Ruotsin kansanedustajat Luokka:Maltillisen kokoomuksen poliitikot Luokka:Vuonna 1981 syntyneet Luokka:Elävät henkilöt
Helsingborgs Dagblad

Helsingborgs Dagblad (lyh. HD; 1867–1884 Helsingborgs Tidning) on ruotsalainen vuonna 1867 perustettu sanomalehti, jonka kotikunta on Helsingborg. Se ilmestyy joka päivä ja kuuluu Bonnier-mediataloon. Lehti on vuodesta 2006 ollut tabloid-kokoinen. ==Lähteet== ==Aiheesta muualla== * Lehden verkkosivut Luokka:Ruotsalaiset sanomalehdet Luokka:Bonnier Luokka:Helsingborgin kunta
Marie-Esméralda

Marie-Esméralda (Marie-Esméralda Adélaïde Liliane Anne Léopoldine; s. 30. syyskuuta 1956) on Belgian kuninkaallisen perheen jäsen sekä toimittaja, kirjailija ja ilmastoaktivisti ja naisten oikeuksien ja alkuperäiskansojen oikeuksien puolustaja. Toimittajana ja kirjailijana hän kirjoittaa nimellä Esmeralda de Réthy. Prinsessa Marie-Esméralda on kuningas Leopold III:n ja Lilian Baelsin nuorin lapsi. Hänen sisaruksensa ovat prinssi Alexandre ja prinsessa Marie-Christine. Marie-Esméralda meni naimisiin hondurasilais- brittiläisen farmakologin Sir Salvado Moncadan kanssa Lontoossa 5. huhtikuuta 1998. Heillä on tytär Alexandra Leopoldine Moncada ja poika Leopoldo Daniel Moncada. Luokka:Belgian kuninkaalliset Luokka:Prinsessat Luokka:Belgialaiset toimittajat Luokka:Vuonna 1956 syntyneet Luokka:Elävät henkilöt
Armenofilia

Armenofilia tarkoittaa suurta kiinnostusta ja ihailua armenialaista kulttuuria, historiaa tai armenialaisia kohtaan. Termiä on käytetty Lordi Byronista, joka käänsi klassisia armenialaisia tekstejä englanniksi; Henry Morgenthausta, joka Armenian kansanmurhan aikana aktiivisesti toi huomiota verilöyille ja pakkosiirroille ja piti rahankeräyksiä kansanmurhaa paenneille; sekä yhdysvaltain presidenteistä Woodrow Wilsonista ja Theodore Rooseveltista, jotka kannattivat ensimmäisen maailmansodan jälkeen suur-Armeniaa. Luokka:Armenialainen kulttuuri Luokka:Poliittiset käsitteet
Karjaan Iso Pappila

Karjaan iso pappila () on Raaseporissa Uudellamaalla sijaitseva vanha pappila. Karjaan ison pappilan nykyinen päärakennus rakennettiin vuosina 1792–1795. Rakennuksen omistaa Raaseporin seurakuntayhtymä ja sitä käytetään Karis-Pojo svenska församlingin toiminnassa. Rakennusta ei käytetä enää kirkkoherran virka-asuntona. Karjaan Iso Pappila kuuluu osaksi kansallisesti merkittävää Karjaan kirkon rakennettua kulttuuriympäristöä. Alue on Museoviraston suojelema. == Historia == Karjaan Iso Pappila edustaa tyypillistä kustavilaista herraskartanon tyyliä keskisalilla. Päärakennuksessa on mansardikatto ja rakennusta ympäröi pieni puistoalue. Nykyisen ulkoasunsa pappila sai 1900-luvun alussa kun matalat lisäsiivet rakennettiin. Pappilan muihin rakennuksiin lukeutuu esimerkiksi erillinen asuinrakennus ja vilja- aitta 1700–1800-lukujen vaihteesta. Läheinen pitäjäntupa on valmistunut vuonna 1876. Vuonna 2017 Yle Västnyland kertoi, että pappilaan asennetaan maalämpö. Ennen rakennus oli lämmennyt öljyllä, mutta lämmitysjärjestelmä tarvitsi uusimista, jonka takia Raaseporin seurakuntayhtymä päätti vaihtaa lämmitysmuodoksi maalämmön. == Lähteet == Luokka:Karjaan rakennukset ja rakennelmat Luokka:Suomen 1700-luvulla rakennetut rakennukset ja rakennelmat Luokka:Suomen pappilat
François Rude

François Rude (4. tammikuuta 1784 Dijon – 3. marraskuuta 1855 Pariisi) oli ranskalainen kuvanveistäjä. ==Elämä ja ura== Rude työskenteli 16-vuotiaaksi asti isänsä ammatissa uuniseppänä, mutta vuonna 1809 hän lähti Dijonin taidekoulusta Pariisiin, jossa hänestä tuli Pierre Cartellier'n oppilas ja sai Prix de Rome -palkinnon vuonna 1812. Bourbon-restauraation jälkeen hän vetäytyi Brysseliin, jossa hän sai töitä arkkitehti Charles Van der Straetenilta, joka palkkasi hänet toteuttamaan yhdeksän reliefiä Tervurenin palatsiin. Hän palasi Pariisiin, jossa vuonna 1827 Sandaalinsa kiinnittävä Merkurius sai paljon huomiota. Hänen suuri menestyksensä ajoittuu kuitenkin vuoteen 1833, jolloin hän sai Kunnialegioonan ristin patsaasta, joka kuvaa napolilaista kalastajapoikaa, joka leikkii kilpikonnan kanssa, ja joka toi hänelle myös toimeksiannon Pariisin Riemukaaren ryhmästä, Depart des volontaires de 1792 ("Vapaaehtoisten lähtö"), jossa on voimakas isänmaallispateettinen innostus. Muista Ruden teoksista mainittakoon Napoleon I:n patsas (1846), matemaatikko Gaspard Mongen patsas (1848), Jeanne d'Arc Luxembourgin puistossa (1852) sekä Hebe ja Jupiterin kotka, Rakkauden riemuvoitto ja Kristus ristillä, jotka kaikki esiteltiin Ruden kuoleman jälkeen Pariisin salongissa vuonna 1857. Rude on 1800-luvun Ranskan suurimpia ja vaikutusvaltaisimpia mestareita, joka vapautti maansa kuvanveiston uusklassillisesta akateemisesta tyylittelystä ja toi sen sijaan maalauksellisen luonnonkäsittelyn. Le_Départ_des_Volontaires_(La_Marseillaise)_par_Rude,_Arc_de_Triomphe_Etoile_Paris.jpg|Depart des volontaires Hebe,_aigle_Jupiter_Rude_002.JPG|Hebe ja Jupiterin kotka Petit_pecheur_napolitain_-_F._Rude.jpg |Napolilainen kalastajapoika leikkii kilpikonnan kanssa ==Lähteet== ==Aiheesta muualla== Luokka:Ranskalaiset kuvanveistäjät Luokka:Vuonna 1784 syntyneet Luokka:Vuonna 1855 kuolleet
Myllykukko

Myllykukko on valtatie 3:n varrelle rakennettu liikenneasema, joka sijaitsee Nurmijärvellä noin 35 kilometriä Helsingistä pohjoiseen. Se sijaitsee aivan Nurmijärven kirkonkylän laidalla Ilvesvuoren teollisuusalueen tuntumassa. Myllykukon ympärivuorokautinen huoltamo ja myymälä kuuluvat osaksi Nesteen huoltoasemaketjua, mutta sitä ennen Myllykukko oli osa Esson huoltoasemaketjua. Liikenneasemalla on muun muassa matkailuneuvonta, Subway- ja Kotipizza-ravintolat, pankkiautomaatti, autovuokraamo ja Kivimyllyn Kone -niminen työkaluihin keskittyvä tavaratalo. Valtatien toisella puolella virtaa osaksi Vantaanjokea kuuluva Myllykoski. == Katso myös == * Keimolanportti * Linnatuuli == Lähteet == == Aiheesta muualla == * Myllykukko Luokka:Huoltoasemat Luokka:Nurmijärven kauppa- ja ostoskeskukset Luokka:Valtatie 3
Valentin Krastev

Valentin Krastev on bulgarialainen karateka ja valmentaja. Hän oli aktiiviurallaan Kyokushinin kaksinkertainen EM-mitalisti. ==Kilpaura== Krastev saavutti parhaat menestysvuotensa 2003–2004. Ensin hän saavutti EM-hopeaa avoimessa painoluokassa Unkarissa, hävittyään loppuottelussa Alexandre Rodriguesille.European Openweight Championships – IKO kyokushinresults.com Viitattu 24.10.2022 Toukokuussa 2004 Krastev eteni toistamiseen EM- kilpailussa loppuotteluun, jossa hän hävisi mestaruuden Sokrat Suleimanoville.IKO European Championships kyokushinresults.com Viitattu 24.10.2022 ==Kilprauran jälkeen== Krastev muutti Kanadaan, jossa hän perusti Torontoon oman karateseuran Krastev Kyokushin Karate Academy 2012.Krastev Kyokushin Karate Academy canadiankidsactivities.com Viitattu 24.10.2022 ==Lähteet== Luokka:Bulgarialaiset karatekat Luokka:Kyokushinin harjoittajat Luokka:Syntymävuosi puuttuu Luokka:Elävät henkilöt
Annabella

Annabella on naisen etunimi. Se on voinut syntyä Anabel-muodon välityksellä ranskalaisesta naisennimestä Amabel, jonka pohjana on latinan sana ’rakastettava’ (amabilis). Annabellan voi myös tulkita Annan ja Bellan sulautumaksi tai Anna-nimen ja bella-sanan (lat. ’kaunis’) yhdistelmäksi. Digi- ja väestötietoviraston mukaan Suomessa on joulukuun 2024 loppuun mennessä tilastoitu noin 390–400 Annabella-nimistä naista. Heistä suurin osa on syntynyt 2000- tai 2010-luvulla. Annabellalla ei ole nimipäivää almanakassa. == Tunnettuja Annabelloja == * Annabella Sciorra (s. 1960), yhdysvaltalainen näyttelijä * Annabella ”Bella” Thorne (s. 1997), yhdysvaltalainen näyttelijä, laulaja ja malli == Lähteet == == Aiheesta muualla == * Etunimien taivutus: Annabella (Kotimaisten kielten keskuksen verkkojulkaisu) Luokka:Etunimet
Aetós (Ithaka)

Aetós () eli Píso Aetós (Πίσω Αετός) on Kreikan kylä, joka sijaitsee Ithakan saarella. Se kuuluu hallinnollisesti Ithakan kuntaan, Ithakan alueyksikköön ja Jooniansaarten alueeseen. Kylän väkiluku on 16 (vuonna 2011). pienoiskuva|vasen|Aetóksen satamaa. Aetóksen kylä sijaitsee Ithakan länsirannikolla noin viisi kilometriä saaren keskuksesta Vathýsta lounaaseen, ja kuuluu Vathýn kyläyhdyskuntaan. Aetós on saaren pääsatamia, ja sieltä on yhteys Sámiin Kefalonián saarella sekä Astakókseen, Kyllíniin ja Patrakseen mantereella. Vuorella kylän lähellä sijaitsi antiikin Alalkomenain akropolis eli linnavuori. == Lähteet == == Aiheesta muualla == Luokka:Ithaka Luokka:Jooniansaarten kylät
Agía Triáda (Argolis)

Agía Triáda (, ) on Kreikan kylä, joka kuuluu hallinnollisesti Náfplion kuntaan, Argoliin alueyksikköön ja Peloponnesoksen alueeseen. Kylän väkiluku on 1 151 (vuonna 2011). Agía Triádan kylä sijaitsee Argoliin tasangolla noin 10 kilometriä itään Árgoksen kaupungista ja noin kahdeksan kilometriä pohjoiseen Náfplion kaupungista. Kylän vanha nimi oli Mérmpakas (Μέρμπακας). Nimen on selitetty joko tulevan Vilhelm Moerbekelaisesta, joka toimi koillisella Peloponnesoksella katolisena arkkipiispana 1200-luvulla neljännen ristiretken jälkeen, tai olevan arvaniittista alkuperää. Nykyinen nimi, suomeksi ”Pyhä Kolminaisuus”, on otettu käyttöön vuonna 1953. Agía Triáda muodostaa oman kyläyhdyskuntansa (Τοπική Κοινότητα Αγίας Τριάδας, Topikí Koinótita Agías Triádas). Vuodesta 1989 se kuului Midéan kuntaan ja vuodesta 2011 lähtien Náfplion kunnan Midéan kunnallisyksikköön. == Lähteet == == Aiheesta muualla == Luokka:Náfplio Luokka:Peloponnesoksen kylät
Pohjoisväylän koulu

Pohjoisväylän koulu (v. 2022 asti Ruosniemen koulu) on Porissa sijaitseva noin 630 oppilaan alakoulu. Se aloitti toimintansa vuonna 1885 ja toimii lukuvuonna 2022–2023 kahdessa eri toimipisteessä. Myöhemmin koulun on tarkoitus laajentua yhtenäiskouluksi. == Historia == Ruosniemen koulu on perustettu vuonna 1885, ja Toejoen koulu vuonna 1900. Vuonna 2022 Toejoen koulu lakkautettiin ja liitettiin osaksi Ruosniemen koulua, jolloin nimeksi muuttui Pohjoisväylän koulu. == Koulurakennus == Koulu toimii tällä hetkellä Ruosniemen vuonna 1955 sekä Toejoen vuosina 1937 ja 1980-1981 rakennetuissa kouluissa. Syksystä 2023 alkaen koulun on tarkoitus toimia uudessa Pohjois-Porin monitoimitalossa. Vuodesta 1927 uuden rakennuksen valmistumiseen asti koulu toimi Alikyläntien ja Yläkyläntien risteyksessä sijaitsevalla tontilla. == Muuta == Koulu on tehnyt perinteisesti yhteistyötä Ruosniemen hiihtokeskuksen kanssa. Koulussa aloitetaan laskettelun harjoittelu jo 1. luokalta lähtien. Oppilaat pitävät yhdessä vanhempiensa kanssa myös kahviota hiihtokeskuksessa. == Lähteet == == Aiheesta muualla == * Pohjoisväylän koulun kotisivut * Ruosniemen toimipisteen kotisivut * Toejoen toimipisteen kotisivut Luokka:Porin peruskoulut
Sinisen taivaan ja valkoisen auringon ritarikunta

Sinisen taivaan ja valkoisen auringon ritarikunta () on taiwanilainen ritarikunta, jota myönnetään sotilaille erikoislaatuisista ansioista kansallisen turvallisuuden puolustamisesta. Ritarikunta on perustettu vuonna 1929. Kunniamerkkiä jaetaan vain yhdessä luokassa: * ritarikunnan nauha == Lähteet == Luokka:Taiwanin sotilasansiomitalit
Ágios Adrianós

Ágios Adrianós () on Kreikan kylä, joka kuuluu hallinnollisesti Náfplion kuntaan, Argoliin alueyksikköön ja Peloponnesoksen alueeseen. Kylän väkiluku on 1 080 (vuonna 2011). pienoiskuva|vasen|Antiikin aikaisen Katsígkrin linnan raunioita. Ágios Adrianóksen kylä sijaitsee noin viisi kilometriä koilliseen Náfplion kaupungista. Kylän vanha osmanivallan ajalta periytynyt nimi oli Katsígkri (Κατσίγκρι), joka tuli seutua hallinneesta pašša Katsigr Agasta. Nykyinen nimi otettiin käyttöön vuonna 1930. Ágios Adrianós muodostaa myös laajemman kyläyhdyskunnan (Τοπική Κοινότητα Αγίου Αδριανού, Topikí Koinótita Agíou Adrianoú), johon kuuluvat varsinaisen Ágios Adrianóksen kylän lisäksi kylät Panagía ja Profítis Ilías sekä Karakaláksen Pyhän Demetrioksen luostari (Moní Karakalá). Koko yhdyskunnan väkiluku on 1 230. Vuodesta 1997 se kuului Néa Tírynthan kuntaan ja vuodesta 2011 lähtien Náfplion kunnan Néa Tírynthan kunnallisyksikköön. Kylän lähellä sijaitsevat antiikin aikaisen Katsígkrin linnan rauniot. == Lähteet == == Aiheesta muualla == Luokka:Náfplio Luokka:Peloponnesoksen kylät
Ágios Andréas (Arkadia)

Ágios Andréas () on Kreikan kylä, joka kuuluu hallinnollisesti Vóreia Kynourían kuntaan, Arkadian alueyksikköön ja Peloponnesoksen alueeseen. Kylän väkiluku on 998 (vuonna 2011). Ágios Andréaksen kylä sijaitsee lähellä Peloponnesoksen niemimaan itärannikkoa ja Vrasiátis-joen suuta noin yhdeksän kilometriä eteläkaakkoon Ástroksen kaupungista ja noin 49 kilometriä kaakkoon Trípolin kaupungista. Ágios Andréas muodostaa myös laajemman kyläyhdyskunnan (Τοπική Κοινότητα Αγίου Ανδρέου, Topikí Koinótita Agíou Andréou), johon kuuluvat varsinaisen Ágios Andréaksen kylän lisäksi kylät Ágios Geórgios, Arkadikó Chorió ja Paralía Agíou Andréou. Koko yhdyskunnan väkiluku on 1 065. Kylän lähellä rannikolla olevalla Nisín kukkulallaNisí Agíou Andréan arkeologisen kohteen sijainti: on sijainnut joku antiikin aikainen kaupunki. Yleensä siihen sijoitetaan Anthanan kaupunki, mutta sitä on ehdotettu myös Thyrean kaupungin paikaksi. == Lähteet == == Aiheesta muualla == Luokka:Peloponnesoksen kylät Luokka:Vóreia Kynouría
Ágios Arsénios

Ágios Arsénios () on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Kylän väkiluku on 717 (vuonna 2011). Ágios Arsénioksen kylä sijaitsee noin kuusi kilometriä etelään saaren keskuksesta Náxoksen kaupungista. Kylä on saanut nimensä siellä olevasta Pyhälle Arseniokselle omistetusta kirkosta. Kylä jakaantuu kolmeen osaan, Apáno Chorió (Απάνω Χωριό, ”Yläkylä”), Káto Chorió (Κάτω Χωριό, ”Alakylä”) ja Péra Chorió (Πέρα Χωριό, ”Takakylä”). Ágios Arsénios muodostaa myös laajemman kyläyhdyskunnan (Δημοτική Κοινότητα Αγίου Αρσενίου, Dimotikí Koinótita Agíou Arseníou), johon kuuluvat varsinaisen Ágios Arsénioksen kylän lisäksi kylät Agía Ánna, Ágioi Pántes, Ágios Prokópios, Máragkas, Mastorákis ja Stelída. Koko yhdyskunnan väkiluku on 1 327. Kylän nähtävyyksiin lukeutuvat jo mainittu Pyhän Arsenioksen (Ágios Arsénios) kirkko sekä Pyhän Spyridonin (Ágios Spyrídonas) kirkko, Pyhän Johannes Kastajan luostari (Moní Agíou Ioánni Prodrómou) sekä 1700-luvulla rakennettu Ágios Nikólaoksen torni. Aiemmin kylä kuului Náxoksen kuntaan ja vuodesta 2011 lähtien Náxoksen ja Pienten Kykladien kunnan Náxoksen kunnallisyksikköön. == Lähteet == Luokka:Etelä-Egean saarten kylät Luokka:Náxos
Ágios Nikólaos (Chalkidikí)

Ágios Nikólaos () on Kreikan kylä, joka kuuluu hallinnollisesti Sithonían kuntaan, Chalkidikín alueyksikköön ja Keski-Makedonian alueeseen. Kylän väkiluku on 1 714 (vuonna 2011). pienoiskuva|vasen|Ágios Nikólaoksen Pyhän Georgioksen (Ágios Geórgios) kirkko. Ágios Nikólaoksen kylä sijaitsee Sithonían niemen juuressa Chalkidikín niemimaalla noin 110 kilometriä kaakkoon Thessalonikista. Se on rakennettu noin 90 metrin korkeuteen merenpinnasta laskettuna. Kylä on syntynyt 1300-luvulla. Ágios Nikólaos muodostaa myös laajemman kyläyhdyskunnan (Δημοτική Κοινότητα Αγίου Νικολάου, Dimotikí Koinótita Agíou Nikoláou), johon kuuluvat varsinaisen Ágios Nikólaoksen kylän lisäksi kylät Elaiónas, Fterotí, Galíni, Lagonísi, Órmos Panagías, Pýrgos, Salonikioú, Schoiniá, Vourvouroú ja Zográfou sekä saaret Aïmpelítsi, Diáporos, Eliá ja Peristéri. Koko yhdyskunnan väkiluku on 1 895. Niemen itärannikolla eli Singitikóslahden rannalla noin 2,5 kilometrin päässä sijaitseva Órmos Panagías toimii Ágios Nikólaoksen satamana. == Lähteet == == Aiheesta muualla == Luokka:Keski-Makedonian kylät Luokka:Sithonía
Pyhän kolmijalan ritarikunta

Pyhän kolmijalan ritarikunta () on taiwanilainen ritarikunta, jota jaetaan sotilaille erityislaatuisista ansioista kansallisen turvallisuuden saralla. Ritarikunta on perustettu vuonna 1929, ja se on alempiarvoisempi kuin Sinisen taivaan ja valkoisen auringon ritarikunta. Kunnianosoitusta jaetaan yhdeksässä luokassa: * 1. luokka * 2. luokka * 3. luokka * 4. luokka * 5. luokka * 6. luokka * 7. luokka * 8. luokka * 9. luokka == Lähteet == Luokka:Taiwanin sotilasansiomitalit
Ágios Prokópios

Ágios Prokópios () on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Kylän väkiluku on 96 (vuonna 2011). Ágios Prokópioksen kylä sijaitsee Náxoksen länsirannikolla noin 5,7 kilometriä lounaaseen saaren keskuksesta Náxoksen kaupungista. Se on osa Ágios Arsénioksen kyläyhdyskuntaa. Kylä tunnetaan pitkästä rannastaan, joka on saaren suosituimpia. Kylän ja rannan vieressä sijaitsevat Kókkines Límnes -suolajärvet eli Ágios Prokópioksen laguunit. == Lähteet == == Aiheesta muualla == Luokka:Etelä-Egean saarten kylät Luokka:Kreikan rannat Luokka:Náxos
Ágios Vasíleios (Korinthia)

Ágios Vasíleios (; transl. myös Ágios Vasílios) on Kreikan kylä, joka kuuluu hallinnollisesti Kórinthoksen kuntaan, Korinthian alueyksikköön ja Peloponnesoksen alueeseen. Kylän väkiluku on 1 264 (vuonna 2011). Ágios Vasíleioksen kylä sijaitsee noin 25 kilometriä lounaaseen Kórinthoksen kaupungista. Kylän lähellä sijaitsevat keskiaikaisen, 1200-luvulla rakennetun Ágios Vasíleioksen linnan rauniot. Ágios Vasíleios muodostaa oman kyläyhdyskuntansa (Τοπική Κοινότητα Αγίου Βασιλείου, Topikí Koinótita Agíou Vasileíou). Se kuului vuodesta 1997 lähtien Tenéan kuntaan ja vuodesta 2011 lähtien Kórinthoksen kunnan Tenéan kunnallisyksikköön. == Lähteet == == Aiheesta muualla == Luokka:Kórinthos Luokka:Peloponnesoksen kylät
Irlannin naisten jalkapallomaajoukkue

Irlannin naisten jalkapallomaajoukkue on Irlannin naisten edustusjoukkue jalkapallossa. Se toimii Irlannin tasavallan jalkapalloliiton alaisuudessa. Irlanti tekee arvokisadebyyttinsä vuoden 2023 MM-kilpailuissa, kun joukkue pääsi karsintojen pudotuspelien kautta ensimmäistä kertaa lopputurnaukseen. == Arvokisat == === Maailmanmestaruuskilpailut === * 1991 – Ei selviytynyt karsinnoista * 1995 – Ei selviytynyt karsinnoista * 1999 – Ei selviytynyt karsinnoista * 2003 – Ei selviytynyt karsinnoista * 2007 – Ei selviytynyt karsinnoista * 2011 – Ei selviytynyt karsinnoista * 2015 – Ei selviytynyt karsinnoista * 2019 – Ei selviytynyt karsinnoista * 2023 – === Euroopan- mestaruuskilpailut === * 1984 – Ei selviytynyt karsinnoista * 1987 – Ei selviytynyt karsinnoista * 1989 – Ei selviytynyt karsinnoista * 1991 – Ei selviytynyt karsinnoista * 1993 – Ei selviytynyt karsinnoista * 1997 – Ei selviytynyt karsinnoista * 2001 – Ei selviytynyt karsinnoista * 2005 – Ei selviytynyt karsinnoista * 2009 – Ei selviytynyt karsinnoista * 2013 – Ei selviytynyt karsinnoista * 2017 – Ei selviytynyt karsinnoista * 2022 – Ei selviytynyt karsinnoista == Lähteet == ==Aiheesta muualla== Luokka:Naisten jalkapallomaajoukkueet Luokka:Irlannin jalkapallo
Agkairiá

Agkairiá (; transl. myös Angeriá) on Kreikan kylä, joka sijaitsee Pároksen saarella. Se kuuluu hallinnollisesti Pároksen kuntaan, Pároksen alueyksikköön ja Etelä-Egean saarten alueeseen. Kylän väkiluku on 280 (vuonna 2011). Agkaírian kylä sijaitsee Pároksen eteläosassa noin 14 kilometriä etelään saaren keskuksesta Paroikián kaupungista. Sillä ei ole varsinaista kyläkeskusta, vaan se on enemmänkin nimitys tietylle alueelle. Agkairiá muodostaa myös laajemman kyläyhdyskunnan (Τοπική Κοινότητα Αγκαιριάς, Topikí Koinótita Agkairiás), johon kuuluvat varsinaisen Agkairián kylän lisäksi kylät Ágios Ioánnis Trypitís, Alykí, Aneratzá, Kamári, Makriá Mýti ja Voutákos, saaret Glarómpouta, Mikronísi, Panteronísi ja Tigáni sekä Pyhien Theodorosten luostari (Moní Agíon Theodóron). Koko yhdyskunnan väkiluku on 1 118. == Lähteet == Luokka:Etelä-Egean saarten kylät Luokka:Páros
Ágra (Lesbos)

Ágra () on Kreikan kylä, joka sijaitsee Lesboksen saarella. Se kuuluu hallinnollisesti Länsi-Lesboksen kuntaan, Lesboksen alueyksikköön ja Pohjois- Egean saarten alueeseen. Kylän väkiluku on 955 (vuonna 2011). Ágran kylä sijaitsee Lesboksen lounaisosissa noin 27 kilometriä lounaaseen Kallonín kylästä. Se on rakennettu noin 344 metrin korkeuteen merenpinnasta laskettuna. Ágra muodostaa myös laajemman kyläyhdyskunnan (Δημοτική Κοινότητα Άγρας, Dimotikí Koinótita Ágras), johon kuuluvat varsinaisen Ágran kylän lisäksi Apothíkesin kylä sekä Ágios Geórgioksen saari. Koko yhdyskunnan väkiluku on 1 013. Aiemmin kylä kuului Kallonín kuntaan ja vuodesta 2011 lähtien Länsi- Lesboksen kunnan Kallonín kunnallisyksikköön. == Lähteet == Luokka:Länsi- Lesbos Luokka:Pohjois-Egean saarten kylät
Aktaío

Aktaío (, ) on Kreikan kylä, joka kuuluu hallinnollisesti Patraksen kuntaan, Akhaian alueyksikköön ja Länsi-Kreikan alueeseen. Kylän väkiluku on 1 494 (vuonna 2011). Aktaíon kylä sijaitsee lähellä Korintinlahden rantaa noin kymmenen kilometriä pohjoiskoilliseen Patraksen kaupungista ja itään Ríosta. Nykyisin se on käytännössä Patraksen esikaupunki. Kylän vanha nimi oli Vernardéïka (Βερναρδέϊκα) ja vuodesta 1940 lähtien korjattuna Vernardaíika (Βερναρδαίικα). Se sai nykyisen nimensä, joka viittaa kylän sijaintiin rannikolla, vuonna 1984. Aktaío muodostaa oman kyläyhdyskuntansa (Τοπική Κοινότητα Ακταίου, Topikí Koinótita Aktaíou). Vuodesta 1997 se kuului Ríon kuntaan ja vuodesta 2011 lähtien Patraksen kunnan Ríon kunnallisyksikköön. == Lähteet == == Aiheesta muualla == Luokka:Länsi-Kreikan kylät Luokka:Patras
Álinda

Álinda () on Kreikan kylä, joka sijaitsee Léroksen saarella. Se kuuluu hallinnollisesti Léroksen kuntaan, Kálymnoksen alueyksikköön ja Etelä-Egean saarten alueeseen. Kylän väkiluku on 748 (vuonna 2011). Álindan kylä sijaitsee Léroksen itärannikolla olevan Álindanlahden pohjukassa noin kolme kilometriä luoteeseen saaren keskuksesta Agía Marínasta. Kylä on saaren suosituimpia turistikeskittymiä ja tunnetaan rannastaan. Kylän nähtävyyksiin lukeutuu muun muassa Belléniksen torni (Pýrgos Belléni) -nimellä tunnettu rakennus, jossa toimii kansatieteellinen museo. Álindan lähellä sijaitsee Léroksen sotilashautausmaa, jossa on erityisesti vuoden 1943 Léroksen taistelussa kaatuneita. == Lähteet == == Aiheesta muualla == Luokka:Etelä-Egean saarten kylät Luokka:Léros
Alinda

Alinda voi viitata seuraaviin: * Alinda, antiikin aikainen kaupunki Kaariassa * Álinda, kylä Léroksen saarellä Etelä-Egean saarten alueella Kreikassa * Alinda, etanasuku * 887 Alinda, pikkuplaneetta
Furianin onnettomuus

Furianin onnettomuus tapahtui 5. toukokuuta 1992 Armand-Cesarin stadionilla Furianin kunnassa Ranskan Korsikassa. Parikymmentä kuolonuhria vaatinut katsomorakenteiden sortuma on Ranskan historian pahin urheiluun liittyvä katastrofi. ==Tapahtumat== Stadionilla oli alkamassa Ranskan Cupin välieräottelu paikallisen jalkapalloseuran SC Bastian ja Olympique de Marseillen välillä. Katsomoon oli rakennettu metallisia lisäkatsomoita, joilla katsomon katsojakapasiteetti saatiin kaksinkertaistettua. Kymmenen minuuttia ennen pelin alkamista metallikatsomon yläosa romahti, ja sadat katsojat putosivat kymmeniä metrejä. Monet murskaantuivat romahduksessa, toiset taas sitä seuranneessa sekasorrossa. Kaikkiaan 19 ihmistä kuoli ja yli 2 300 loukkaantui. Vuoden 1992 Ranskan Cupin finaali jätettiin pelaamatta. ==Lähteet== Luokka:Korsikan historia Luokka:Onnettomuudet Ranskassa Luokka:Jalkapallon historia Luokka:Vuoden 1992 onnettomuudet
Jada Talley

Jada Talley (s. 20. helmikuuta 1999) on yhdysvaltalainen jalkapalloilija, pelipaikaltaan hyökkääjä. Hän edusti yliopistosarjoissa Arizona Wildcatsia ja USC Trojansia. Vuonna 2022 hän edusti NWSL:ssä Kansas City Currentia, jossa hän pelasi yhden ottelun, ja Portland Thornsia, jossa hän jäi vaihtopelaajaksi. Heinäkuussa 2022 hän siirtyi Suomeen Kansallisessa Liigassa pelaavaan Kuopion Palloseuraan. Hän pelasi kauden 2022 aikana KuPS:ssa viisi liigaottelua ja teki ensimmäisessä ottelussaan Helsingin Palloseuraa vastaan maalin. Kauden päätteeksi KuPS voitti liigamestaruuden. == Lähteet == Luokka:Yhdysvaltalaiset jalkapalloilijat Luokka:Vuonna 1999 syntyneet Luokka:Elävät henkilöt
Žinka

Žinka (, ’Nainen’) oli ukrainalainen aikakauslehti, joka ilmestyi aluksi kerran kuukaudessa ja myöhemmin kaksi kertaa kuukaudessa. Sitä julkaisi Ukrainan naisliitto Lvivissä tammikuusta 1935 toukokuuhun 1938. Lehdessä julkaistiin artikkeleita laajasti erilaisista yhteiskunnallisista ja muista aiheista sekä liiton toiminnasta ja naisliikkeestä. Žinkan päätoimittajina olivat Olena Fedak-Šeparovytš ja Milena Rudnytska. Säännöllisiä kirjoittajia olivat Sofija Rusova, Zinaida Mirna, Katrja Hrynevytševa, Sofija Parfanovytš, I. Gurgula, Marija Strutynska ja Iryna Nevytska. Puolan sensuuri puuttui lehden sisältöön, ja vuonna 1938 lehti ja liitto lakkautettiin. Žinkan tilalla ilmestyi 1938–1939 Hromadjanka. ==Lähteet== Luokka:Ukrainalaiset aikakauslehdet Luokka:Naistenlehdet Luokka:Järjestölehdet
Susilampi

Susilampi voi tarkoittaa seuraavia: * Susilampi, lampi Joutsan Leivonmäellä * Susilampi, lampi Mäntyharjussa * Susilampi, lampi Vaalassa.
Salassa

Salassa () on kunta Italiassa Piemonten alueella sijaitsevassa Torinon metropolikaupungissa.Salassa Sapere.it Salassa Turismo Torino Vuoden 2022 alussa kunnassa oli arviolta 1 789 asukasta. ==Lähteet== ==Aiheesta muualla== Luokka:Torinon metropolikaupungin kunnat
McIntoshin piirikunta (Georgia)

McIntoshin piirikunta () on Yhdysvaltojen Georgian osavaltiossa sijaitseva piirikunta. Sen väkiluku oli 10 975 vuonna 2020. Piirikunnan hallintokeskus on Darienin kaupunki, joka on myös McIntoshin piirikunnan ainoa kunta. Piirikunta on perustettu vuonna 1793. == Väestö == Vuonna 2020 McIntoshin piirikunnan 10 975 asukkaasta valkoisia oli 64,8 %, mustia 32,0 %, aasialaisia 0,7 % ja alkuperäisasukkaita 0,7 %. Asukkaista 3,1 % puhui kotonaan jotain muuta kieltä kuin englantia ja 1,4 % asukkaista oli syntynyt ulkomailla. == Lähteet == == Aiheesta muualla == Luokka:Georgian osavaltion piirikunnat
St. Marys

St. Marys voi tarkoittaa seuraavia: * St. Marys, kaupunki Georgiassa, Yhdysvalloissa * St. Marys, kaupunki Kansasissa, Yhdysvalloissa * St. Marys, kaupunki Länsi-Virginiassa, Yhdysvalloissa * St. Marys, kaupunki Ohiossa, Yhdysvalloissa * St. Marys, kaupunki Pennsylvaniassa, Yhdysvalloissa * St. Marys, kunta Ontariossa, Kanadassa * St. Marys, kunta Newfoundland ja Labradorissa, Kanadassa
Camdenin piirikunta (Georgia)

Camdenin piirikunta () on Yhdysvaltojen Georgian osavaltiossa sijaitseva piirikunta. Sen väkiluku oli 54 768 vuonna 2020. Piirikunnan hallintokeskus on Woodbinen kaupunki, ja suurin kunta on St. Marys. Piirikunta on perustettu vuonna 1777. == Väestö == Vuonna 2020 Camdenin piirikunnan 54 768 asukkaasta valkoisia oli 75,0 %, mustia 18,9 %, aasialaisia 1,7 % ja alkuperäisasukkaita 0,7 %. Asukkaista 5,3 % puhui kotonaan jotain muuta kieltä kuin englantia ja 4,8 % asukkaista oli syntynyt ulkomailla. == Lähteet == == Aiheesta muualla == Luokka:Georgian osavaltion piirikunnat
Refugion piirikunta

Refugion piirikunta () on Yhdysvaltojen Texasin osavaltiossa sijaitseva piirikunta. Sen väkiluku oli 6 741 vuonna 2020. Piirikunnan hallintokeskus on Refugion kunta, joka on myös Refugion piirikunnan suurin kunta. Piirikunta on perustettu vuonna 1837. == Väestö == Vuonna 2020 Refugion piirikunnan 6 741 asukkaasta valkoisia oli 89,2 %, mustia 6,9 %, alkuperäisasukkaita 1,2 % ja aasialaisia 1,0 %. Asukkaista 28,2 % puhui kotonaan jotain muuta kieltä kuin englantia ja 1,2 % asukkaista oli syntynyt ulkomailla. == Lähteet == == Aiheesta muualla == Luokka:Texasin piirikunnat
Orangen piirikunta (Texas)

Orangen piirikunta () on Yhdysvaltojen Texasin osavaltiossa sijaitseva piirikunta. Sen väkiluku oli 84 808 vuonna 2020. Piirikunnan hallintokeskus on Orangen kaupunki, joka on myös Orangen piirikunna suurin kunta. Piirikunta on perustettu vuonna 1852. == Väestö == Vuonna 2020 Orangen piirikunnan 84 808 asukkaasta valkoisia oli 87,1 %, mustia 9,2 %, aasialaisia 1,2 % ja alkuperäisasukkaita 0,8 %. Asukkaista 6,7 % puhui kotonaan jotain muuta kieltä kuin englantia, ja 3,1 % asukkaista oli syntynyt ulkomailla. == Lähteet == == Aiheesta muualla == Luokka:Texasin piirikunnat
Victorian piirikunta (Texas)

Victorian piirikunta () on Yhdysvaltojen Texasin osavaltiossa sijaitseva piirikunta. Sen väkiluku oli 91 319 vuonna 2020. Piirikunnan hallintokeskus on Victorian kaupunki, joka on myös Victorian piirikunna ainoa kunta. Piirikunta on perustettu vuonna 1836. == Väestö == Vuonna 2020 Victorian piirikunnan 91 319 asukkaasta valkoisia oli 89,3 %, mustia 6,5 %, aasialaisia 1,4 % ja alkuperäisasukkaita 0,9 %. Asukkaista 26,2 % puhui kotonaan jotain muuta kieltä kuin englantia ja 6,9 % asukkaista oli syntynyt ulkomailla. == Lähteet == == Aiheesta muualla == Luokka:Texasin piirikunnat
Kalifornian kansalliskaarti

Kalifornian kansalliskaarti () on Kalifornian alueella toimiva kaarti, joka on Yhdysvaltain kansalliskaartin alainen. Se koostuu kolmesta eri haarasta: maa- ja ilmavoimista sekä reservistä. Kansalliskaartin komentajana toimii osavaltion kuvernööri, ellei Yhdysvaltain presidentti ole erikseen ottanut komentoa. Kansalliskaarti myöntää seuraavia ansiomitaleja: * California National Guard Achievement Ribbon * 80x80px California National Guard Commanding General's Meritorious Unit Citation * 80x80px California National Guard Commendation Medal Ribbon * 80x80px California National Guard Counter Narcotics Service Ribbon * California National Guard Drill Attendance Ribbon * 80x80px California National Guard Enlisted Excellence Ribbon * 80x80px California National Guard Enlisted Trainers Excellence Ribbon * 80x80px California National Guard Federal Service Ribbon * 80x80px California National Guard Good Conduct Medal Ribbon * 80x80px California National Guard Governor's Outstanding Unit Citation * 80x80px California National Guard Medal of Merit Ribbon * 80x80px California National Guard Medal of Valor Ribbon * 80x80px California National Guard Memorial Service Ribbon * 80x80px California National Guard Military Cross Ribbon * 80x80px California National Guard Order of California Medal Ribbon * 80x80px California National Guard Recruiting Achievement Ribbon * 80x80px California National Guard Senior Enlisted Leadership Ribbon * 80x80px California National Guard Service Medal Ribbon * 80x80px California National Guard State Service Ribbon == Lähteet == Luokka:Yhdysvaltain kansalliskaarti Luokka:Kalifornia
Jacksonin piirikunta (Texas)

Jacksonin piirikunta () on Yhdysvaltojen Texasin osavaltiossa sijaitseva piirikunta. Sen väkiluku oli 14 988 vuonna 2020. Piirikunnan hallintokeskus on Ednan kaupunki, joka on myös Jacksonin piirikunna suurin kunta. Piirikunta on perustettu vuonna 1836. == Väestö == Vuonna 2020 Jacksonin piirikunnan 14 988 asukkaasta valkoisia oli 89,3 %, mustia 6,6 %, aasialaisia 1,1 % ja alkuperäisasukkaita 1,0 %. Asukkaista 20,1 % puhui kotonaan jotain muuta kieltä kuin englantia ja 6,8 % asukkaista oli syntynyt ulkomailla. == Lähteet == == Aiheesta muualla == Luokka:Texasin piirikunnat
Ratatoskr

Ratatoskr on skandinaavisessa mytologiassa esiintyvä orava, joka juoksee ylös ja alas pitkin Yggdrasilia, skandinaavisen mytologian maailmanpuuta, kuljettaen viestejä puun latvassa istuvan kotkan ja juurien alla elävän Nidhöggr-käärmeen välillä. Ratatoskr esiintyy Runo-Eddassa, joka on laadittu 1200-luvulla aikaisempien perinteisten lähteiden pohjalta, ja Snorri Sturlusonin 1200-luvulla kirjoittamassa Proosa-Eddassa. == Lähteet == Luokka:Skandinaavinen mytologia
Bengt Grönholm

Bengt Konrad Grönholm (11. kesäkuuta 1909 Helsinki – 9. lokakuuta 1976 Helsinki) oli suomalainen tietojenkäsittelyalan yritysjohtaja, joka sai kauppaneuvoksen arvonimen. Grönholmin vanhemmat olivat kapteeni Konrad Johan Grönholm ja Ebba Margareta Gustavsson ja puoliso vuodesta 1939 Gudrun Esther Cederhvarf. Grönholm tuli ylioppilaaksi Åbo svenska samskolasta 1929 ja valmistui Svenska handelshögskolanista diplomiekonomiksi 1932, kauppatieteiden kandidaatiksi 1945 ja kauppatieteiden maisteriksi 1953. Hän opiskeli myös Commercial Collegessa Englannissa 1931 ja IBM:n oppilaitoksessa New Yorkissa 1937–1938 ja hankki IBM:n yritysjohdon koulutusta Yhdysvalloissa 1958 ja 1964–1968, Hollannissa 1960 ja Englannissa 1962. Grönholm oli Oy Amko Ab:n kirjanpitäjä ja konttoristi 1935–1936 ja IBM:n Suomen yhtiön eli Oy International Business Machines Corporation of Finland Ab:n, vuodesta 1938 Oy Watson Business Machines Ab, vuodesta 1939 Oy Watson Ab ja vuodesta 1946 Oy International Business Machines Ab, työntekijä vuodesta 1936, myyntiedustaja 1938–1955, myyntijohtaja 1955–1956, toimitusjohtaja 1956–1973, hallituksen jäsen vuodesta 1957 ja hallituksen varapuheenjohtaja vuodesta 1973. Sotilasarvoltaan molempiin sotiin osallistunut Grönholm oli reservin kapteeni (1944). Hän sai kauppaneuvoksen arvonimen 1969. Grönholmia voi pitää tietojenkäsittelyn hyödyntämisen uranuurtajana ja merkittävänä alan liiketoiminnan kehittäjänä Suomessa. ==Lähteet== ==Aiheesta muualla== * Suomen IBM:n historia Luokka:Suomalaiset yritysjohtajat Luokka:Kauppaneuvokset Luokka:Vuonna 1909 syntyneet Luokka:Vuonna 1976 kuolleet
Mun tapa pelata

Mun tapa pelata on rap-kaksikko JVG:n seitsemäs pitkäsoitto. Albumi julkaistiin 7. lokakuuta 2022. Albumi on ylittänyt platinarajan. Sitä on streamattu yli 24 miljoonaa kertaa. Albumin kappaleita ovat tuottaneet muun muassa Eppu Kosonen, Aleksi Asiala, RZY, Aaro630 ja Victor Nordis. == Kappaleet == == Lähteet == Luokka:JVG:n albumit Luokka:Vuoden 2022 albumit
Chris Kontos (muusikko)

Chris Kontos (s. 25. kesäkuuta 1968, New York City) on amerikkalainen rumpali, joka tunnetaan parhaiten metalliyhtye Machine Headista. Kontos tuli yhtyeeseen alkuperäisrumpali Tony Costanzan tilalle vuonna 1994. Kontos soitti debyyttialbumilla Burn My Eyes ja lähti yhtyeestä vuonna 1995. Kontos soitti Machine Headia ennen sekä jälkeen monissa eri bändeissä, mm. Testamentissa, Exoduksessa, Death Angelissa sekä Attitude Adjustmentissa. Kontos esiintyi ensimmäistä kertaa 24 vuoteen Machine Headin kanssa debyyttialbumi Burn My Eyesin 25-vuotisjuhlakiertueella vuonna 2019 kiertuemuusikon roolissa. == Diskografia == Attitude Adjustment * Dead Serious (Demo) (1985) * American Paranoia (1986) * No More Mr. Nice Guy (EP) (1988) * Out of Hand (1991) * No Way Back (2010) Verbal Abuse * Passport - Verbal Abuse of America (1989) * Red, White and Violent (1995) Grinch * The Blacking Factory (1992) Machine Head * Burn My Eyes (1994) Konkhra * Weed Out the Weak (1997) Testament * A Tribute to Judas Priest: Legends of Metal (1997) (soittaa kappaleessa "Rapid Fire") Anti-Trust * Guilty as Charged (2005) * Guilty (2021) The Boneless Ones * Back to the Grind (2022) == Viitteet == Luokka:Yhdysvaltalaiset metallimusiikin rumpalit Luokka:Vuonna 1968 syntyneet Luokka:Elävät henkilöt
Viljo E. Mäkinen

Viljo Ensio Mäkinen (24. toukokuuta 1913 Helsinki – 8. syyskuuta 1986) oli suomalainen rautakauppa-alan yritysjohtaja, joka sai kauppaneuvoksen arvonimen. Mäkisen vanhemmat olivat Arthur Mäkinen ja Elin Lindroos ja puoliso vuodesta 1939 Anna-Liisa Etelävuori. Mäkinen kävi keskikoulun Helsingin suomalaisessa lyseossa 1930 ja sai päästötodistuksen Suomen liikemiesten kauppaopistosta 1932. Hän oli Oy K. H. Renlund Ab:n myyjä ja hinnoittelija 1933–1937, Osuustukkukaupan rautaosaston hinnoittelija 1937–1939, SOK:n rautaosaston hankintatehtävissä 1939–1946 ja SOK:n rautaosastolla jaostonhoitaja ja apulaisosastopäällikkö 1947–1959, prokuristi vuodesta 1947, osastopäällikkö 1959–1963 ja SOK:n johtokunnan jäsen 1960–1978. Mäkisellä oli myös useita kaupan alan ja muita asiantuntija- ja luottamustehtäviä, hän oli muun muassa Nordisk Andelsförbundin erikoistavara-alan pääkomitean jäsen vuodesta 1960, Kansainvälisen osuustoimintaliiton tukkukauppakomitean jäsen vuodesta 1965, Rautakauppa-alan luottamusneuvoston jäsen vuodesta 1964 sekä Lisenssiviraston metallituotetoimikunnan jäsen 1953–1958. Sotilasarvoltaan Mäkinen oli reservin kersantti. Hän sai kauppaneuvoksen arvonimen 1969. ==Lähteet== Luokka:Suomalaiset yritysjohtajat Luokka:SOK:n johtajat Luokka:Kauppaneuvokset Luokka:Vuonna 1913 syntyneet Luokka:Vuonna 1986 kuolleet
Juho Törhönen

Juho (Jussi) Törhönen, aiemmin Tergujeff (16. helmikuuta 1906 Repola – 20. heinäkuuta 1989 Nurmes) oli suomalainen kauppias ja yritysjohtaja, joka sai kauppaneuvoksen arvonimen. Törhösen vanhemmat olivat maanviljelijä, kauppias Aleksander Törhönen, aiemmin Tergujeff, ja Julitta (Ulla) Maaninen ja puoliso vuodesta 1931 Taina Agnes Sylvia Wegelius. Törhönen tuli ylioppilaaksi Nurmeksen keskikoulun jatkoluokilta 1926 ja valmistui ekonomiksi Helsingin kauppakorkeakoulusta 1928. Opintomatkoja hän teki lukuisiin eri maihin. Törhönen oli Nurmeksen Kauppa Oy:n konttoripäällikkö 1928–1944, prokuristi 1932–1944, apulaisjohtaja 1944–1951, toimitusjohtaja 1951–1976 ja johtokunnan puheenjohtaja 1951–1980. Hän oli myös Nurmeksen Rauta Oy:n toimitusjohtaja 1951–1967 ja johtokunnan puheenjohtaja 1951–1980. Nurmeksen kauppalanvaltuuston jäsen Törhönen oli 1948–1972 ja valtuuston puheenjohtaja 1954–1965 sekä kauppalanhallituksen jäsen 1966–1968 ja kauppalanjohtajan varamies 1966–1968. Hänellä oli myös useita liike-elämän ja muita luottamustehtäviä. Molempiin sotiin osallistunut Törhönen oli sotilasarvoltaan reservin alikersantti (1936). Hän sai kauppaneuvoksen arvonimen 1969. ==Lähteet== Luokka:Suomalaiset kauppiaat Luokka:Suomalaiset yritysjohtajat Luokka:Kauppaneuvokset Luokka:Vuonna 1906 syntyneet Luokka:Vuonna 1989 kuolleet
Our Life – Naše žyttja

Our Life – Naše žyttja on kerran kuukaudessa ilmestyvä aikakauslehti, jota julkaisee yhdysvaltalainen naisjärjestö Ukrainian National Women’s League of America (UNWLA). Se on ilmestynyt vuodesta 1944, ensin Philadelphiassa ja myöhemmin New Yorkissa. Sitä edelsi sanomalehti Amerykan liite Philadelphiassa, jossa käsiteltiin järjestökysymyksiä. Naše žyttja – Our Life julkaisee naisliikettä käsittelevien artikkeleiden lisäksi kirjoituksia muistakin aiheista sekä kaunokirjallista aineistoa ja satuja lapsille. Lehdessä on ollut alusta lähtien englanninkielinen osa. Aluksi lehteä julkaistiin sanomalehden muodossa, mutta vuodesta 1951 se on ollut 32-sivuinen aikakauslehti. Lehden levikki oli 1970–1980-luvulla noin 4 600–5 000\. Lehden päätoimittajia ovat olleet K. Olesnytska (1944–1946), Olena Lototska (1946–1951), Lidiia Burachynska (1951–1972), Uljana Starosolska (1972–1984 ja 1987–1990), O. Liskivska (1985–1986) ja I. Chaban. ==Lähteet== ==Aiheesta muualla== * * Luokka:Yhdysvaltalaiset aikakauslehdet Luokka:Järjestölehdet Luokka:Naistenlehdet Luokka:Amerikanukrainalaiset lehdet
Dija

Dija (, suom. toiminta; lyhennys sanoista , suom. Valtio ja minä) on Ukrainan valtionhallinnon tarjoama digitaalisten palvelujen mobiilisovellus, verkkosivusto ja palvelun brändi. Brändi julkistettiin vuonna 2019 ja sen mobiilisovellus avattiin vuonna 2020. Sovelluksen ensimmäisessä versiossa oli 33 erilaista palvelua ja joukko sähköisiä dokumentteja. Vuonna 2021 esitellyllä Dija-mobiilisovelluksen 2.0-versiolla voitiin korvata jo yhdeksän digitaalista henkilödokumenttia (henkilötodistus, ulkomaan biometrinen passi, opiskelijakortti, ajokortti, ajoneuvon rekisteröintitodistus, ajoneuvon vakuutuskirja, veronumero, syntymätodistus, kansainvälinen ajokortti). Biometristä passia ei kuitenkaan voi käyttää Ukrainan raja-asemilla. Joulukuussa 2021 Dijan mobiilisovellutuksella oli jo yli 12 miljoonaa käyttäjää. Ennen Venäjän hyökkäyssotaa käyttäjiä oli 15,5-16 miljoonaa ja tammikuussa 2023 käyttäjämäärä oli kohonnut jo 18,6 miljoonaan. == Vihollisen liikkeitä raportoivat lisäsovellukset == Dijaan rekisteröityneet käyttäjät ovat voineet vuonna 2022 asentaa puhelimelleen ilmahälytyksistä kertovan, vihollisen liikkeitä raportoivan (”e-vihollinen”-sovellus, eVoroh) tai esimerkiksi ilmavalvonnan havaintojen raportoinnin mahdollistavan mobiilisovelluksen. Ainakin keväällä 2022 Ukrainan tiedustelu sai päivittäin kymmeniä tuhansia viestejä, kuvia ja videoita mobiilisovellusten välityksellä. Lokakuussa 2022 kerrottiin, että Dijan ilmavalvontasovelluksesta saatujen ilmoitusten perusteella Ukrainan eteläosien ilmatorjunta sai selville 22. lokakuuta matalalla tutkapimennossa lentävän Kalibr-risteilyohjuksen kulkuradan, ja pystyi pudottamaan risteilyohjuksen olalta laukaistavalla Igla- torjuntaohjuksella pian havaintojen jälkeen vastaanotettujen kohdistusohjeiden avulla. Paikkatietoa välittävän ilmavalvontasovelluksen tai vihollisen liikkeistä raportoiminen muiden sovellusten kautta käyttäminen saattaa siviileitä suojaavan humanitaarisen oikeuden näkökulmasta merkitä käyttäjän luopuvan ainakin tilapäisesti siviiliasemastaan. Seuraamusten kannalta Ukrainaa sotilaallisesti auttavien mobiilisovelluksen asentaminen tai käyttö ei tästä näkökulmasta ole suositeltavaa ainakaan Venäjän miehitysalueilla Ukrainassa tai välittämän miehitysuhan piirissä asuville, tai Venäjällä tai Valko-Venäjällä liikkuville. ==Lähteet== Luokka:Mobiilisovellukset Luokka:Verkkosivustot Luokka:Venäjän hyökkäys Ukrainaan 2022 Luokka:Ukrainalainen yhteiskunta Luokka:Tunnistautuminen Luokka:Sähköinen asiointi
Sali

Sali tai Šali voi tarkoittaa jotakin seuraavista: * sali, suuri huone * Sali, Jarkko Tontin romaani * Sali, televisiosarja * Ymär Sali, volganturkkilainen liikemies * Sali Berisha, albanialainen poliitikko * Sali, kunta Algeriassa * Şela, ven. Šali, kaupunki Tšetšeniassa
Ameryka

Ameryka (’Amerikka’) oli ensimmäinen Yhdysvalloissa ilmestynyt ukrainankielinen sanomalehti. Se ilmestyi 15. elokuuta 1886 – 22. helmikuuta 1890. Aluksi se ilmestyi epäsäännöllisesti kahden viikon välein, sitten kerran viikossa. Amerykan perustaja ja sen ensimmäinen julkaisija oli pastori Ivan (John) Ja. Volansky. Myöhemmin julkaisijaksi tuli Pennsylvaniassa Shenandoahissa toiminut ukrainalainen katolinen seurakunta. Lehden päätoimittaja oli jonkin aikaa Volodymyr Simenovych ja myöhemmin Kost Andrukhovych. Lehden ilmestyminen päättyi, kun Volansky palasi Eurooppaan. Lehteä on sanottu myös ruteeninkieliseksi. ==Lähteet== Luokka:Amerikanukrainalaiset lehdet Luokka:Yhdysvaltalaiset sanomalehdet
Lyytilänmäen työväentalo

Lyytilänmäen työväentalo on Suonenjoen kaupungin Lyytilänmäen kylässä sijaitseva työväentalo. Sen omistaa nykyään (vuonna 2022) Lyytilänmäen kyläyhdistys, ja sen nimeksi on vaihdettu Lyytilänmäen kylätalo. ==Historiaa== Lyytilänmäen työväenyhdistys perustettiin vuonna 1908, ja perustamisvuonna yhdistyksessä oli 27 jäsentä. Talo valmistui todennäköisesti vuonna 1915, sillä tuolloin yhdistys ilmoitti SDP:n puoluetilastoon omistavansa talon. Joulukuussa 1925 talo paloi, mutta seuraavana vuonna se rakennettiin uudelleen. Vuonna 1932 yhdistys lakkautettiin kommunistilakien nojalla, ja talo myytiin samana vuonna pakkohuutokaupassa Salmisen VPK:lle, joka taas myi sen vuonna 1937 Suonenjoen maamiesseuralle. Vuonna 1936 perustettiin Itä- Suonenjoen työväenyhdistys, joka ryhtyi rakentamaan Lyytilänmäelle kolmatta taloa. Talo valmistui vuonna 1938. Vuonna 1988 talo oli Lyytilänmäen SKP:n osaston omistuksessa. Vuonna 2011 Lyytilänmäen kyläyhdistys osti talon ja muutti sen nimen Lyytilänmäen kylätaloksi. ==Toimintaa työväentalolla== Sekä Lyytilänmäen työväenyhdistys että muut järjestöt järjestivät työväentalolla esimerkiksi iltamia. Nykyään kyläyhdistys järjestää talolla tapahtumia, ja sitä myös vuokrataan erilaisia tilaisuuksia varten. ==Rakennus== Ensimmäinen talo (joko 1915 tai 1926 valmistunut) oli hirsinen ja kooltaan 24 x 10 metriä eli 240 m². Talossa oli sali näyttämöineen, keittiö ja vahtimestarin huone. Vuonna 1938 valmistunut talo on kaksikerroksinen ja runkorakenteinen. Siinä oli alun perin juhlasali näyttämöineen, ravintola, keittiö, eteinen sekä huone ja keittiö vahtimestarin asunnoksi. Vuonna 1964 talo lautavuorattiin ja maalattiin punaiseksi ja sen pärekatto vaihdettiin peltikatoksi. 1980-luvulla tehtiin mittava remontti, ja ainakin vuodesta 2011 eteenpäin taloa on pidetty kunnossa remontoimalla sitä vuosittain. Viimeisimpänä talon keittiö remontoitiin kesällä 2017. Ainakin näyttämö ja mahdollisesti myös vahtimestarin asunto on ilmeisesti purettu. == Lähteet == Luokka:Työväentalot Luokka:Suonenjoen rakennukset ja rakennelmat